stanford-oval/wikipedia huggingface dataset:
ทิม คุก

| ทิม คุก |
| --- | --- |
คุกในเดือนกันยายน พ.ศ. 2566
เกิด: ทิโมธี โดนัลด์ คุก  (1960-11-01) พฤศจิกายน 1, 1960 (64 ปี) โรเบิร์ตสเดล รัฐแอละแบมา
ศิษย์เก่า: มหาวิทยาลัยออเบิร์น (ว.บ.) มหาวิทยาลัยดุ๊ก (บธ.ม.)
อาชีพ: ผู้บริหารธุรกิจ
ตำแหน่ง: ผู้บริหารซีอีโอ Apple Inc. 2011-ปัจจุบัน
ลายมือชื่อ

ทิโมธี โดนัลด์ คุก (อังกฤษ: Timothy Donald Cook) หรือที่เรียกสั้น ๆ ว่า ทิม คุก (อังกฤษ: Tim Cook) เป็นประธานเจ้าหน้าที่บริหารคนปัจจุบันของบริษัทแอปเปิล  เข้าร่วมงานกับแอปเปิลในเดือนมีนาคม พ.ศ. 2541 ในตำแหน่งรองประธานเจ้าหน้าที่บริหารอาวุโส มีความรับผิดชอบหลักในการจัดการปฏิบัติการวันต่อวันที่บริษัท เขาได้รับแต่งตั้งเป็นประธานเจ้าหน้าที่บริหารรับช่วงต่อจาก สตีฟ จ็อบส์ ที่ประกาศลาออกไป เมื่อวันที่ 24 สิงหาคม พ.ศ. 2554 และ ทิม คุกเป็นประธานเจ้าหน้าที่บริษัทแอปเปิ้ล สานต่อจาก สตีฟ จ็อบส์ ที่ลาออกไป และ สตีฟ จ็อบส์ เสียชีวิต เมื่อวันที่ 5 ตุลาคม พ.ศ. 2554 หลังได้ทำงานเป็นประธานเจ้าหน้าที่บริษัทแอปเปิ้ลได้แค่ 3 เดือน
ชีวิตวัยเด็ก

คุกเติบโตขึ้นในโรเบิร์ตสเดล รัฐแอละแบมา บิดาเป็นคนงานในอู่เรือ มารดาเป็นผู้รับจ้างทำงานบ้าน คุกสำเร็จการศึกษาวิทยาศาสตร์บัณฑิต วิศวกรรมอุตสาหกรรม จากมหาวิทยาลัยออเบิร์น ใน พ.ศ. 2525 และบริหารธุรกิจมหาบัณฑิตจากโรงเรียนธุรกิจฟูควา (Fuqua) ของมหาวิทยาลัยดุ๊ก ใน พ.ศ. 2534
การทำงาน

ทิมคุก เคยทำงานกับคอมแพคเป็นเวลา 6 เดือน ก่อนจะถูกว่าจ้างโดยสตีฟ จ็อบส์ให้เข้าร่วมแอปเปิล ตอนแรก เขารับหน้าที่เป็นรองประธานอาวุโสฝ่ายปฏิบัติการทั่วโลก ก่อนหน้านั้น เขาเคยเป็นประธานบริหารฝ่ายปฏิบัติการ (chief operating officer - COO) ของแผนกตัวแทนจำหน่ายคอมพิวเตอร์ของ Intelligent Electronics และเคยทำงาน 12 ปี ในธุรกิจคอมพิวเตอร์ส่วนบุคคลของไอบีเอ็ม เป็นผู้อำนวยการ North American Fulfillment
คุกได้รับชื่อเสียงจากการดึงแอปเปิลออกจากอุตสาหกรรมการผลิต โดยปิดโรงงานและโกดังทั่วโลก ซึ่งช่วยให้บริษัทลดระดับสินค้าคงคลังและปรับปรุงคุณภาพสายการผลิต ซึ่งส่งผลให้อัตราผลกำไรเพิ่มขึ้นอย่างมาก เดือนมกราคม พ.ศ. 2550 คุกได้รับการเลื่อนตำแหน่งเป็น COO
คุกเคยเป็น CEO ชั่วคราว สองเดือนใน พ.ศ. 2547 เมื่อจ็อบส์กำลังพักฟื้นจากการผ่าตัดมะเร็งตับอ่อน ใน พ.ศ. 2552 คุกเป็น CEO ของแอปเปิลอีกครั้งเป็นเวลาหลายเดือน ขณะที่จ็อบส์ปลูกถ่ายตับ
ในเดือนมกราคม พ.ศ. 2554 คณะกรรมการบริษัทแอปเปิลอนุมัติการลาหยุดทางการแพทย์ ซึ่งจ็อบส์ร้องขอเป็นครั้งที่สาม ระหว่างนั้น คุกรับผิดชอบปฏิบัติการวันต่อวันส่วนใหญ่ ขณะที่จ็อบส์ตัดสินใจที่สำคัญ ๆ หลังการลาออกของจ็อบส์ คุกเป็น CEO ของแอปเปิล เมื่อวันที่ 24 สิงหาคม พ.ศ. 2554
คุกยังเป็นคณะกรรมการบริษัทไนกี้ด้วย
ชีวิตส่วนตัว

คุกเป็นคนที่ชอบออกกำลังกายและยังชอบปีนเขาอีกด้วย และบางทีก็ไปโรงยิม เขาจะเริ่มส่งอีเมล์อย่างสม่ำเสมอ ในตอนตี 4 ครึ่ง ก่อนพระอาทิตย์ขึ้นจะประชุมเจ้าหน้าที่ทางโทรศัพท์เพื่อเตรียมความพร้อมสำหรับสัปดาห์ที่กำลังจะถึง ในขณะกล่าวกล่าวสุนทรพจน์เมื่อปี 2553 ที่  มหาวิทยาลัยออเบิร์น คุกเน้นถึงความสำคัญของสัญชาตญาณในการชี้นำทางเลือกที่ยิ่งใหญ่ที่สุดในชีวิตของเขา และตามด้วยการระบุว่าการเตรียมความพร้อมและการทำงานอย่างหนัก คุกยังได้บริจาคเงินจำนวนมากเพื่อการกุศลรวม $ 100,000,000 ในปี 2554
ทิม คุก ประกาศตนว่าเป็นเกย์ ผ่านบทความในนิตยสารบลูมเบิร์กบิซิเนส ฉบับวันที่ 30 ตุลาคม พ.ศ. 2557 โดยคุกกล่าวในบทความว่าแม้เขาจะเปิดเผยตัวเองกับเพื่อนร่วมงานที่บริษัท และเพื่อนร่วมงานเหล่านั้นก็มิได้ปฏิบัติอย่างแตกต่างไปจากคนอื่นๆ แต่เขาก็ไม่เคยเปิดเผยรสนิยมทางเพศนี้ต่อสาธารณะจนมาถึงวันที่เขาเขียนบทความ
แหล่งข้อมูลอื่น

ทิม คุก ที่เอกซ์ (ทวิตเตอร์)
โปรไฟล์ในแอปเปิลดอตคอม
โปรไฟล์ในนิตยสารฟอบส์
| ก่อนหน้า |  | ทิม คุก |  | ถัดไป |
| --- | --- | --- | --- | --- |
| สตีฟ จอบส์ |  |   ประธานบริหารแอปเปิล  (24 สิงหาคม พ.ศ. 2554 - ปัจจุบัน) |  | อยู่ในตำแหน่ง |
ทิงลิช

การใช้ภาษาอังกฤษแบบทิงลิชบนป้ายประกาศของทางการ
ทิงลิช ในภาษาอังกฤษแบบอเมริกัน (อังกฤษ: Tinglish, Thenglish หรือ Thainglish) หรือ ไทยกลิช ในภาษาอังกฤษแบบบริติช (อังกฤษ: Thaiglish) หรือเรียก ไทยลิช (อังกฤษ: Thailish) ก็มี เป็นชื่อรูปแบบภาษาอังกฤษซึ่งใช้ในหมู่คนไทย มีลักษณะไม่สมบูรณ์เพราะเอารูปแบบภาษาแม่ของตนมาปนกับภาษาอังกฤษ ความไม่สมบูรณ์เช่นนั้นเป็นต้นว่าเรื่องการออกเสียง เรียงคำ ไวยากรณ์ และประดิดประดอยคำใหม่ให้
ตัวอย่างทิงลิช

| ความหมายในภาษาไทย | ภาษาอังกฤษที่ถูกต้อง | ทิงลิช |
| --- | --- | --- |
| เปิด/ปิด (เครื่องใช้ไฟฟ้า) | to turn on/off the (electricity) | to open/close the (electricity) |
| ล้างรูป | to develop the film | to wash the film |
| ฉันสนใจฟุตบอล | I am interested in football | I am interesting in football |
| ฉันชอบคุณมาก | I really like you | I very like you |
| ฉันเคยไปภูเก็ต | I have been to Phuket | I used to go to Phuket   I go to Phuket already |
ตัวอย่างทิงลิช > คำศัพท์

ทำตัวสบาย ๆ - chill หรือ chill out' ใช้เป็น chill chill (ชิลชิล หรือ ชิวชิว)
เหมือนเดิม/เหมือน ๆ - same ใช้เป็น same same
เรียกเก็บเงิน (ภายหลังกินอาหารเสร็จ) ภาษาอังกฤษใช้คำว่า "เช็ก" (check) หรือ "บิล" (bill) คำใดคำหนึ่ง ในไทยจะใช้ทั้งสองคำรวมกันเป็น "เช็กบิล" (check bill)
คำผิดหน้าที่ เช่น This sucks. ใช้เป็น This is suck.
ตัวอย่างทิงลิช > การเพิ่มส่วนของคำ

เพิ่มในส่วนหน้าของคำ
คำว่า คุณ (ใช้ khun แทนคำว่า mister (Mr.), miss (Ms.) หรือ Mrs.) เช่น Khun Somchai will have a meeting on Friday.
เพิ่มในส่วนท้ายของประโยค
คำว่า ครับ และ ค่ะ เพื่อเพิ่มความสุภาพให้ประโยค ตัวอย่างเช่น Hello kha.
ภาษาพูด คำว่า ละ นะ จ้ะ สำหรับการแนะนำ และลดความเป็นทางการ เช่นคำว่า Why don't you ask her la? หรือ I'm going to have dinner now, how about you la? หรือ Hello ja.
การออกเสียง

เนื่องจากเสียงในภาษาอังกฤษส่วนหนึ่ง ไม่มีเสียงในภาษาไทยที่ตรงกัน ทำให้มีการที่ผู้ใช้ที่ใช้ภาษาไทยเป็นภาษาแม่ ปรับเปลี่ยนเสียงภาษาอังกฤษเป็นเสียงที่ใกล้เคียง
การเน้นเสียง (stress) ยกเลิกการเน้นเสียงทั้งหมดและใช้เสียงสามัญ แล้วเน้นเสียงที่คำสุดท้ายของประโยค
เพิ่มเสียงโท (ไม้เอกสำหรับอักษรต่ำและไม้โทสำหรับอักษรกลาง อักษรสูง) ท้ายคำ สำหรับคำภาษาต่างประเทศ ไม่ว่าเสียงต้นฉบับจะมีหรือไม่มีก็ตาม เช่น Manchester - แมนเชสเต้อร์ หรือ Arsenal - อาร์เซน่อล
เปลี่ยนเสียง r เป็นเสียง ร เรือ และเสียง l เป็นเสียง ล ลิง
เสียงพยัญชนะเสียงสุดท้ายถูกละตามแม่สะกดของภาษาไทย เช่น เสียง l และ r กลายเป็น แม่กน เช่น บอล อ่านเป็น บอน และเสียง s กลายเป็น แม่กด เช่น is เป็น อี๊ด
เสียง sh และ ch รวมมาเป็นเสียงเดียวกับเสียง ช ช้าง
เสียง g และ z ถูกเปลี่ยนเสียงเช่น dog -> dock, zoo -> sue
เสียง th เปลี่ยนเป็น ท ทหาร ต เต่า และ ด เด็ก เช่น thin -> tin, through -> true, then -> den
เสียง h อ่านเป็น เฮช แทนที่เสียงที่ถูกต้อง เอช ตามเสียงของพยัญชนะ
ดูเพิ่ม

คำภาษาอังกฤษที่มักอ่านผิด
แหล่งข้อมูลอื่น

การออกเสียงคำศัพท์ที่น่าสนใจ, คลังข้อมูลเก่าเก็บจากแหล่งเดิมเมื่อ 2008-04-17, สืบค้นเมื่อ 2007-08-29  คำที่มักออกเสียงผิดและมีไฟล์เสียงที่ถูกต้องให้ฟัง
"Investigating Thai Loan Phonology, Sound Systems of English" (PDF), LG. 236, Lecture 8, Department of Linguistics, Faculty of Arts, Thammasat University, 8 Sep 2008, คลังข้อมูลเก่าเก็บจากแหล่งเดิม (PDF)เมื่อ 12 August 2014
ทิม ดังแคน

ทิโมธี่ ธีโอดอร์ ดันแคน  หรือ ทิม ดันแคน (อังกฤษ: Timothy Theodore Duncan หรือ Tim Duncan) เกิดเมื่อ 25 เมษายน พ.ศ. 2519 ในเมืองคริสเตียนสเต็ด (Christiansted) เกาะเซนต์ครอย (St. Croix) หมู่เกาะเวอร์จินของสหรัฐอเมริกา (U.S. Virgin Islands) เป็นนักกีฬาบาสเกตบอลเอ็นบีเอของทีม ซาน แอนโทนิโอ สเปอรส์ เล่นตำแหน่งเพาเวอร์ฟอร์เวิร์ด เขามีชื่อสูงในเรื่องความมั่นใจ การทำคะแนน และวางตำแหน่งในการบุกใต้แป้น และใช้ท่าเคลื่อนไหวพื้นฐานได้มีประสิทธิภาพ เขาได้แชมป์เอ็นบีเอ 4 สมัย รางวัลผู้เล่นทรงคุณค่า (Most Valuable Player, MVP) ในรอบชิงชนะเลิศ 3 ครั้ง และ รางวัลผู้เล่นทรงคุณค่าในฤดูการปกติอีก 2 ครั้ง
ชีวิตวัยเด็ก

ทิมเป็นลูกชายของวิลเลียม (William) และ ไอโอนี (Ione) ดังแคน และเป็นนักว่ายน้ำเก่งระดับประเทศที่โรงเรียน St. Dunstan's Episcopal High School ในหมู่เกาะเวอร์จินก่อนที่สระว่ายน้ำขนาดโอลิมปิกแห่งเดียวของเกาะถูกทำลายจากพายุเฮอร์รีเคนฮิวโก (Hugo)บังคับให้เขาต้องว่ายน้ำในทะเล ด้วยความกลัวฉลาม ทำให้ความตั้งใจในการเป็นนักว่ายน้ำจึงลดลง ตั้งแต่นั้นมาเขาเปลี่ยนความสนใจไปยังบาสเกตบอล
ระดับมหาวิทยาลัย

ทิม ดังแคน เล่นกับมหาวิทยาลัยเวคฟอเรสต์ (Wake Forest University) ได้เป็นผู้เล่นยอดเยี่ยมแห่งปีของ Atlantic Coast Conference (ACC) ถึงสามปี มีประสบการณ์การแข่งขันในต่างประเทศกับบาสเกตบอลทีมชาติสหรัฐ เขาไม่ได้เริ่มเล่นบาสเกตบอลรูปแบบทีมจนกระทั่งอยู่เกรด 9
ทิม ได้รับเลือกเป็น All-American เรียกวิชาเอก จิตวิทยา ได้รับเกียรตินิยม ได้รับรางวัล John Wooden Award ปี พ.ศ. 2540 ซึ่งมอบให้กับผู้เล่น่ชายดีเด่นจากการโหวดของนักข่าวและนักจัดรายการกีฬา ฤดูกาลนั้นดังแคนทำเฉลี่ย 20.8 คะแนนต่อเกมและทำ 14.7 รีบาวด์ต่อเกม สูงที่สุดในประเทศ ดังแคนจบอาชีพการเล่นระดับมหาวิทยาลัยเป็นคนบล็อกสูงสุดเป็นอันดับสองในประวัติศาสตร์ระดับมหาวิทยาลัยสหรัฐ (NCAA) และเป็นหนึ่งในสิบผู้เล่นที่มีคะแนน 2,000 คะแนน และ 1,500 รีบาวด์ ดังแคนยังเป็นคนที่ทำได้ 1,500 คะแนน 1,000 รีบาวด์ 400 บล็อก และ 200 แอสซิสต์ เป็นคนแรกในประวัติศาสตร์ NCAA
ระดับเอ็นบีเอ

เขาถูกดราฟเป็นคนแรกในปี พ.ศ. 2540 โดยทีมซานแอนโตนิโอ สเปอรส์และสร้างผลงานในทันที ทำแต้มเฉลี่ย 21.1 คะแนนต่อเกมในฤดูกาลแรก สเปอรส์สามารถเลือกดังแคนเพราะทีมทำสถิติชนะ 20 แพ้ 62 ในฤดูกาลก่อนหน้านั้น
ฤดูกาล 1999 (พ.ศ. 2542) ของเอ็นบีเอที่ถูกย่อสั้นลงจากการประท้วงหยุดเล่น ดังแคน และ เดวิด รอบินสัน (David Robinson) เพื่อนร่วมทีม (มักถูกเรียกรวมกันว่า Twin Towers) ช่วยให้สเปอรส์ได้แชมป์เป็นครั้งแรก โดยเอาชนะทีมนิวยอร์ก นิกส์ในรอบไฟนอลใน 5 เกม
ฤดูกาล 2544-45 ดังแคนได้เป็นผู้เล่นทรงคุณค่า เหมือนกับ เดวิด รอบินสัน ที่เคยได้รางวัลนี้มาก่อน และเขาก็ได้รับรางวัลเดียวกันอีกครั้งในฤดูกาล 2545-46 ดังแคนและเพื่อนร่วมทีมก็สามารถเข้าไปเล่นในรอบสุดท้าย และเอาชนะนิวเจอร์ซี เนตส์ และคว้าแชมป์เอ็นบีเอได้จากการชนะในเกม 6 ที่คะแนน 88 ต่อ 77 ดังแคนได้เป็นผู้เล่นทรงคุณค่ารอบไฟนอล และในเกมสุดท้ายของรอบไฟนอลนี้ ดังแคน เกือบทำ ควอดรูเปิล-ดับเบิล ได้ ขาดไปเพียง 2 บล็อกเท่านั้น จบเกมด้วยผลงาน 21 แต้ม 20 รีบาวด์ 10 แอสซิสต์ และ 8 บล็อก ในปี 2548 ดังแคนโดดเด่นมากในเกม 7 ของเอ็นบีเอรอบสุดท้าย ทำ 25 คะแนนและ 11 รีบาวด์ เอาชนะดีทรอยต์ พิสตันส์ ได้รางวัลผู้เล่นทรงคุณค่าในรอบไฟนอลเป็นครั้งที่สาม เทียบเท่ากับไมเคิล จอร์แดน, แชคิล โอนีล และ แมจิก จอห์นสัน
ท่าชู้ตของ ทิม ที่รู้จักกันดีคือ แบงค์ช็อต (bank shot) คือชู้ตลูกกระทบแป้นเข้าห่วง ได้รับเลือกในทีมออล-เอ็นบีเอ และ All-Defensive ติดต่อตลอดแปดฤดูกาลแรกที่เล่น สถิติของเอ็นบีเอ อดีตเพื่อนร่วมทีม เดวิด รอบิสัน เป็นผู้ถือสถิติเก่าที่เจ็ดปีติดต่อกัน ทิมทำคะแนนสูงสุดตลอดอาชีพการเล่นที่ 53 คะแนนในการแข่งกับทีมดัลลัส แมฟเวอริกส์เมื่อ 26 ธันวาคม พ.ศ. 2544
ข้อมูลเบ็ตเตล็ด

บุคลิกของทิมที่เห็นได้ชัดคือ ความมีน้ำใจนักกีฬาและไม่ชอบทำตัวเด่น นอกสนามแข่งขัน ทิม บริจาคช่วยเหลือการวิจัยโรคมะเร็งเนื่องจากบิดามารดาของเขาต่างเสียชีวิตด้วยโรคร้ายนี้ เขาก่อตั้งมูลนิธิที่ชื่อ Tim Duncan Foundation โดยมีภรรยาของเขา เอมี (Amy) เป็นผู้บริหาร มูลนิธิดูแลช่วยเหลือทางงานวิจัย การศึกษา และการกีฬาของเยาวชน ในเมืองซานแอนโตนิโอ วินสตัน-ซาเล็ม และ หมู่เกาะเวอร์จินของสหรัฐอเมริกา
แหล่งข้อมูลอื่น

เว็บไซต์ทางการ
รายละเอียดจาก Sports Illustrated เก็บถาวร 2013-12-07 ที่ เวย์แบ็กแมชชีน
รายละเอียดจาก NBA.com
ทีมโยโย่

อันดับในแต่ละปีของสโมสรแอร์สเทอ เอ็ฟเซ เนือร์นแบร์ค ในเยอรมนี โดยได้เลื่อนชั้น 7 ครั้งและตกชั้น 8 ครั้งตั้งแต่ ค.ศ. 1963
ทีมโยโย่ (อังกฤษ: yo-yo club) หรือ ทีมน้ำกร่อย เป็นคำที่ใช้เรียกสโมสรกีฬาที่ได้เลื่อนชั้นและตกชั้นเป็นประจำ โดยมากมักใช้ในกีฬาฟุตบอลในสหราชอาณาจักร โดยเฉพาะอย่างยิ่งการเลื่อนชั้นขึ้นสู่และตกชั้นจากพรีเมียร์ลีก ตัวอย่างทีมที่ถูกเรียกว่าเป็นทีมโยโย่ เช่น เบอร์มิงแฮมซิตี เลสเตอร์ซิตี คริสตัลพาเลซ ฟูลัม ฮัลล์ซิตี นอริชซิตี ควีนส์พาร์กเรนเจอส์ รอเทอรัมยูไนเต็ด เวสต์บรอมมิชอัลเบียน
คำว่าทีมโยโย่มีที่มาจากของเล่นโยโย่ ซึ่งเคลื่อนที่ขึ้นและลงสลับกันในแนวดิ่งไปบนเชือก
ที-อาราเจแปนทัวร์ 2012: จูเอลรีบ็อกซ์

ที-อาราเจแปนทัวร์ 2012: จูเอลรีบ็อกซ์ (อังกฤษ: T-ara Japan Tour 2012: Jewelry Box) เป็นเจแปนทัวร์คอนเสิร์ตครั้งแรก ของกลุ่มศิลปินหญิงจากเกาหลีใต้ ที-อารา ในการสนับสนุนของสตูดิโออัลบั้มครั้งแรกของพวกเขาที่ญี่ปุ่น จูเอลรีบ็อกซ์ 2012 จะเริ่มต้นขึ้นในวันที่ 19 มิถุนายน 2012 ที่ ศูนย์ศิละไอจิ ใน นาโงยะ, ประเทศญี่ปุ่น  และปิดท้าย วันที่26 กรกฎาคม 2012 ที่ สนามกีฬาต่อสู้ญี่ปุ่น ใน โตเกียว, ประเทศญี่ปุ่น
รายการการแสดง

นะโงะยะ (19–20 กรกฎาคม 2012) & โอซะกะ (22–24 กรกฎาคม 2012)
โชว์หลัก

เซ็ต 1
"Lovey-Dovey" (Japanese ver.)
"T-ARATiC MAGiC MUSiC"
"YAYAYA" (Japanese ver.)
"Apple is A" (Japanese ver.)
เซ็ต 2
"コジンマル～嘘～ (Lies)" (Japanese ver.)
"私がとても痛くて (I'm Really Hurt)" (Japanese ver.)
"ウェイロニ (Why Are You Being Like This)" (Japanese ver.)
"会いたかった (I Wanted to Meet You)" (โบรัม, คิวรี & ฮวาย็อง)
"ORION" (โซย็อน)
"Freakum Dress" (จีย็อน, อึนจ็อง & ฮโยมิน)
เซ็ต 3
"あなたのせいで狂いそう (I Go Crazy Because Of You)" (Japanese ver.)
"Cry Cry" (Japanese ver.)
"Till The World Ends"
"初めてのように (Like The First Time)" (Japanese ver.)
"Bye Bye" (Japanese ver.)
"T.T.L (Time To Love)" (Japanese ver.)
"Bo Peep Bo Peep" (Japanese ver.)
"Roly-Poly" (Japanese ver.)
แสดงซ้ำ
นะโงะยะ
"Lovey-Dovey" (Japanese ver.)
"Roly-Poly" (Japanese ver.)
"Bo Peep Bo Peep" (Japanese ver.)
โอซะกะ
"Roly-Poly" (Japanese ver.)
"YAYAYA" (Japanese ver.)
"Lovey-Dovey" (Japanese ver.)
ฟุกุโอะกะ (25–26 กรกฎาคม 2012), เซ็นได (28 กรกฎาคม 2012) & ซัปโปะโระ(30 กรกฎาคม 2012)
โชว์หลัก

เซ็ต 1
"Roly-Poly" (Japanese ver.)
"ウェイロニ (Why Are You Being Like This)" (Japanese ver.)
"T-ARATiC MAGiC MUSiC"
"YAYAYA" (Japanese ver.)
เซ็ต 2
"コジンマル～嘘～ (Lies)" (Japanese ver.)
"Cry Cry" (Japanese ver.)
จีย็อน, อึนจ็อง & ฮโยมิน Dance Battle
"ORION" (โซย็อน)
"会いたかった (I Wanted to Meet You)" (โบรัม, คิวรี & ฮวาย็อง)
เซ็ต 3
"あなたのせいで狂いそう (I Go Crazy Because Of You)" (Japanese ver.)
"私がとても痛くて (I'm Really Hurt)" (Japanese ver.)
"Apple is A" (Japanese ver.)
"Bo Peep Bo Peep" (Japanese ver.)
"初めてのように (Like The First Time)" (Japanese ver.)
"Bye Bye" (Japanese ver.)
เซ็ต 4
"Till The World Ends"
"T.T.L (Time To Love)" (Japanese ver.)
"Lovey-Dovey" (Japanese ver.)
แสดงซ้ำ
"Roly-Poly" (Japanese ver.)
"YAYAYA" (Japanese ver.)
"Lovey-Dovey" (Japanese ver.)
โอซะกะ (25–26 กรกฎาคม  2012)
โชว์หลัก

เซ็ต 1
"Roly-Poly" (Japanese ver.)
"ウェイロニ (Why Are You Being Like This)" (Japanese ver.)
"T-ARATiC MAGiC MUSiC"
"YAYAYA" (Japanese ver.)
เซ็ต 2
"コジンマル～嘘～ (Lies)" (Japanese ver.)
"Cry Cry" (Japanese ver.)
"Price Tage" (อารึม)
"Choo Choo TRAIN" (จีย็อน, อึนจ็อง & ฮโยมิน)
"Cutie Honey" (โซย็อน)
"会いたかった (I Wanted to Meet You)" (โบรัม & คิวรี) (ฮวายองไม่ได้มีส่วนร่วมในการแสดงเพราะบาดเจ็บ)
เซ็ต 3
"あなたのせいで狂いそう (I Go Crazy Because Of You)" (Japanese ver.)
"私がとても痛くて (I'm Really Hurt)" (Japanese ver.)
"Apple is A" (Japanese ver.)
"I'll Be Missing You" (ดานี)
"Bo Peep Bo Peep" (Japanese ver.)
"初めてのように (Like The First Time)" (Japanese ver.)
"Bye Bye" (Japanese ver.)
เซ็ต 4
"Day By Day"
"T.T.L (Time To Love)" (Japanese ver.)
"Lovey-Dovey" (Japanese ver.)
แสดงซ้ำ
"Roly-Poly" (Japanese ver.)
"YAYAYA" (Japanese ver.)
"Lovey-Dovey" (Japanese ver.)
ตารางการแสดง

| วันแสดง | เมือง | ประเทศ | สถานที่แสดง |
| --- | --- | --- | --- |
| 19 กรกฎาคม  2012 | นาโงยะ | ประเทศญี่ปุ่น | ศูนย์ศิละไอชิ |
| June 20, 2012 | นาโงยะ | ประเทศญี่ปุ่น | ศูนย์ศิละไอชิ |
| 22 กรกฎาคม  2012 | โอซะกะ | ประเทศญี่ปุ่น | ศูนย์ประชุมนานาชาติโอซะกะ |
| 23 กรกฎาคม  2012 | โอซะกะ | ประเทศญี่ปุ่น | ศูนย์ประชุมนานาชาติโอซะกะ |
| 24 กรกฎาคม  2012 | โอซะกะ | ประเทศญี่ปุ่น | ศูนย์ประชุมนานาชาติโอซะกะ |
| 25 กรกฎาคม 2012 | ฟุกุโอะกะ | ประเทศญี่ปุ่น | ฟุกุโอกะซันพาเลซและฮอลล์ |
| 26 กรกฎาคม  2012 | ฟุกุโอะกะ | ประเทศญี่ปุ่น | ฟุกุโอกะซันพาเลซและฮอลล์ |
| 28 กรกฎาคม  2012 | เซ็นได | ประเทศญี่ปุ่น | แซป ฮอกไกโด |
| 30 กรกฎาคม  2012 | ซัปโปะโระ | ประเทศญี่ปุ่น | แซป ฮอกไกโด |
| 25 กรกฎาคม  2012 | โตเกียว | ประเทศญี่ปุ่น | สนามกีฬาต่อสู้ญี่ปุ่น |
| 26 กรกฎาคม 2012 | โตเกียว | ประเทศญี่ปุ่น | สนามกีฬาต่อสู้ญี่ปุ่น |
ทีมิส

ทีมิส
ทีมิส (อังกฤษ: Themis) เป็นเทพีในกลุ่มไททันตามเทพปกรณัมกรีกซึ่งได้รับการพรรณนาว่าสามารถ "ให้คำปรึกษาที่ดี" และเป็นบุคคลาธิษฐานของความสงบเรียบร้อย กฎหมาย และจารีตประเพณี คำว่า "Themis" แปลว่า "กฎสวรรค์" (divine law) ตรงกันข้ามกับกฎที่มนุษย์สร้างขึ้น และมีความหมายตามตัวว่า "อันซึ่งประดิษฐานไว้" (that which is put in place) มาจากคำกิริยา "τίθημι" แปลว่า "วาง" หรือ "ตั้ง" (to put)
ตามความเชื่อของกรีก ทีมิสเป็นผู้จัดระบบ "กิจการสังคมของมนุษย์โดยเฉพาะการมาชุมนุมกัน"  ผู้เชี่ยวชาญสาขาวิชาคลาสสิกโมเสส ไอ. ฟินลีย์ (Moses I. Finley) ตั้งข้อสังเกตเกี่ยวกับคำว่า "Themis" ซึ่งเป็นคำที่ใช้โดยโฮเมอร์ในศตวรรษที่ 8 ว่าเป็นคำที่ทำให้เกิดความมีระเบียบของสังคมในยุคมืดกรีก (Greek Dark Ages) ในศตวรรษที่ 10 และ 9 ก่อนคริสต์ศักราช:
"ทีมิส" เป็นคำที่แปลไม่ได้ [ทีมิส] คือสิ่งที่ได้รับการประทานจากพระเจ้าและเป็นสัญลักษณ์ของความมีวัฒนธรรม บางครั้งหมายถึงวัฒนธรรมอันถูกต้อง, กระบวนการอันเหมาะสม, ความมีระบบของสังคม และบางครั้งก็เพียงพระประสงค์ของพระเจ้าเท่านั้น (เช่นที่เห็นได้จากนิมิตร้าย (omen) เป็นต้น) ที่แทบจะไม่มีส่วนใดที่เกี่ยวข้องกับความถูกต้อง
ฟินลีย์กล่าวต่อไปว่า "ทีมิส" ปรากฏในประเพณี ธรรมเนียมพื้นบ้าน หรือ "mores" ที่ไม่ว่าจะใช้คำใดก็ตามต่างก็หมายถึงพลังอันยิ่งใหญ่ของสิ่งที่กระทำหรือไม่กระทำ โลกของโอดีสซุซเป็นโลกที่มีความเชื่อที่วิวัฒนาการมาแล้วอย่างลึกซึ้งถึงสิ่งใดที่เหมาะและที่ควร"
ทิฟฟานี ยัง

| ทิฟฟานี |
| --- | --- |
ทิฟฟานีในเดือนกรกฎาคม 2019
เกิด: สเตฟานี ยัง-ฮวัง  (1989-08-01) 1 สิงหาคม ค.ศ. 1989 (35 ปี) ซานฟรานซิสโก รัฐแคลิฟอร์เนีย สหรัฐ
ชื่ออื่น: ฮวัง มิ-ย็อง
การศึกษา: โรงเรียนนานาชาติเคนต์เกาหลี
อาชีพ:  นักร้อง  นักแสดง 
อาชีพทางดนตรี
แนวเพลง:  เคป็อป  อาร์แอนด์บี 
เครื่องดนตรี: เสียงร้อง
ช่วงปี: 2007–ปัจจุบัน
ค่ายเพลง:  เอสเอ็ม  แพราดิม  ทรานส์แพเรนต์อาตส์ 
สมาชิกของ:  เกิลส์เจเนอเรชัน  แททีซอ  เอสเอ็มทาวน์ 

เว็บไซต์: tiffanyyoung.com
 นักดนตรี

ชื่อเกาหลี
ฮันกึล: 황미영
ฮันจา: 黃美永
อาร์อาร์: Hwang Mi-yeong 
เอ็มอาร์: Hwang Miyŏng 
 
ลายมือชื่อ

สเตฟานี ยัง-ฮวัง (อังกฤษ: Stephanie Young Hwang; เกิด 1 สิงหาคม ค.ศ. 1989) รู้จักกันในชื่อ ทิฟฟานี หรือ ทิฟฟานี ยัง เป็นนักร้องและนักแสดงชาวอเมริกัน เกิดและเติบโตในรัฐแคลิฟอร์เนีย เธอถูกพบโดยเอสเอ็มเอนเตอร์เทนเมนต์เมื่อตอนอายุสิบห้า ต่อมาย้ายไปอยู่เกาหลีใต้หลังจากที่ฝึกซ้อมมาสองปี ทิฟฟานีเปิดตัวในฐานะสมาชิกเกิร์ลกรุป เกิลส์เจเนอเรชัน (และอีกหนึ่งกลุ่มย่อย แททีซอ) ในเดือนสิงหาคม ค.ศ. 2007 ซึ่งกลายเป็นหนึ่งในศิลปินที่เป็นที่นิยมที่สุดในเกาหลีใต้ และเป็นหนึ่งในเกิร์ลกรุปเกาหลีใต้ที่โด่งดังทั่วโลก ในปี ค.ศ. 2016 ทิฟฟานีกลายเป็นสมาชิกคนที่สองของเกิลส์เจเนอเรชัน ที่ได้เป็นศิลปินเดี่ยว ด้วยการเปิดตัวอีพีแรกของเธอ ไอจัสต์วอนนาแดนซ์
แม้ว่าทิฟฟานีจะออกจากเอสเอ็มเอนเตอร์เทนเมนต์เมื่อปี ค.ศ. 2017 แต่เธอยังคงเป็นสมาชิกของเกิลส์เจเนอเรชัน ปัจจุบันเธอย้ายกลับไปอยู่ลอสแอนเจลิสเพื่อทำงานในฐานะศิลปินเดี่ยว เธอเข้าร่วมกับแพราดิมทาเลนต์เอเจนซี และเซ็นสัญญากับค่ายเพลง ทรานส์แพเรนต์อาตส์ สำหรับการเป็นศิลปินเดี่ยวในสหรัฐ ซึ่งเธอออกจำหน่ายอีพีที่สอง ลิปส์ออนลิปส์ ในเดือนกุมภาพันธ์ ค.ศ. 2019
ผลงานเพลง > ซิงเกิลโปรโมต > ภาษาเกาหลี

I Just Wanna Dance ( 10.05.2016 )
Heartbreak Hotel ( 09.06.2016 )
ผลงานเพลง > ซิงเกิลโปรโมต > ภาษาอังกฤษ

Over My Skin ( 28.07.2018 )
Teach You ( 27.09.2018 )
Born Again ( 24.01.2019 )
Lips on Lips ( 22.02.2019 )
Pepper Mint (30.11.2018)
Magnetic Moon (02.08.2019)
Run For Your Life (11.10.2019)
ผลงานเพลง > มินิอัลบั้ม > เกาหลี

I Just Wanna Dance ( 2016 )
ผลงานเพลง > มินิอัลบั้ม > อังกฤษ

Lips on Lips ( 2019 )
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2012 | ไอแอม | ตัวเอง | ภาพยนตร์ชีวประวัติของเอสเอ็มทาวน์ |  |
| 2014 | My Brilliant Life | ตัวเอง | ปรากฏช่วงสั้น ๆ |  |
| 2015 | เอสเอ็มทาวน์เดอะสเตจ | ตัวเอง | ภาพยนตร์สารคดีของเอสเอ็มทาวน์ |  |
แหล่งข้อมูลอื่น

ทิฟฟานี ยัง ที่อินเทอร์เน็ตมูวีเดตาเบส
ทิฟฟานี ยัง ที่อินสตาแกรม
ทิฟฟานี ยัง ที่เอกซ์ (ทวิตเตอร์)
ทิฟฟานี ยัง ที่ติ๊กต็อก
ทิโมธี แบรดลีย์

| ทิโมธี แบรดลีย์ |
| --- | --- |
เกิด: ทิโมธี เรย์ แบรดลีย์ จูเนียร์ 29 สิงหาคม พ.ศ. 2526
ทิโมธี แบรดลีย์ หรือ ทิม แบรดลีย์ (อังกฤษ: Timothy Bradley, Tim Bradley) นักมวยอดีตแชมป์โลก 2 รุ่น สองสถาบัน ชาวแอฟริกันอเมริกัน
ประวัติ

ทิโมธี แบรดลีย์ มีชื่อเต็มว่า ทิโมธี เรย์ แบรดลีย์ จูเนียร์ (Timothy Ray  Bradley, Jr) เกิดเมื่อวันที่ 29 สิงหาคม พ.ศ. 2526 ที่เมืองปาล์มสปริงส์ และต่อมาได้อพยพและย้ายมาอยู่ที่คาเธอเดรลซิตี รัฐแคลิฟอร์เนีย 
แบรดลีย์ ทำสถิติการชกไม่เคยแพ้หรือเสมอแก่ใครทั้งหมด 8 ครั้ง จนกระทั่งในปี พ.ศ. 2548 สามารถคว้าแชมป์โลกเยาวชนของสภามวยโลก (WBC) ในรุ่นซูเปอร์ไลท์เวท (140 ปอนด์) มาครองได้ ก่อนที่จะได้เป็นแชมป์โลกตัวจริงของสภามวยโลก (WBC) ด้วยการเอาชนะคะแนน จูเนียร์ วิทเทอร์ นักมวยชาวอังกฤษ ได้ถึงเมืองนอตติงแฮม ประเทศอังกฤษ ในปี พ.ศ. 2551
แบรดลีย์ ทำสถิติการชกที่ไม่แพ้แก่ใคร (ไม่มีผลตัดสิน 1 ครั้ง) ไปอีก 5 ครั้ง จึงเดิมพันตำแหน่งแชมป์โลกกับแชมป์โลกในรุ่นเดียวกันของ WBO คือ เคนวอล โฮลท์ นักมวยชาวอเมริกัน​ ผลการชกปรากฏว่าแบรดลีย์เป็นฝ่ายเอาชนะคะแนนไปได้ และต่อมาก็สามารถป้องกันตำแหน่งด้วยเอาชนะทีเคโอยก 8 โฮเอล กาซามายอร์ นักมวยชื่อดังชาวคิวบา ที่ลาสเวกัสได้อีกด้วย
ต่อมา แบรดลีย์ จึงได้มีโอกาสพิสูจน์ตนเองอย่างแท้จริงกับ แมนนี่ ปาเกียว นักมวยชาวฟิลิปปินส์ ผู้เป็นเจ้าของตำแหน่งแชมป์โลกถึง 8 รุ่น ในวันที่ 9 มิถุนายน พ.ศ. 2555 ในการชกครั้งนี้ แม้ปาเกียวจะไม่สามารถชกหรือน็อกแบรดลีย์ได้ แต่ก็ไม่สามารถที่จะชกได้อย่างจะแจ้ง และเมื่อครบ 12 ยก รูปการณ์ดูเสมือนว่าปาเกียวน่าจะเป็นฝ่ายเอาชนะไปได้ แต่ปรากฏว่า กรรมการทั้ง 3 คนต่างให้คะแนนแบรดลีย์ชนะไปได้อย่างเป็นเอกฉันท์ ท่ามกลางเสียงวิพากษ์วิจารณ์เป็นอย่างหนัก ทำให้ทาง WBO ได้ให้กรรมการชุดใหม่ทั้งหมด 5 คน ชมเทปการชกของคู่นี้และให้คะแนนอีกครั้ง ปรากฏว่าคราวนี้ กรรมการต่างให้คะแนนปาเกียวเป็นฝ่ายชนะไปอย่างเป็นเอกฉันท์ แต่ทว่าก็ไม่สามารถที่จะเปลี่ยนแปลงผลการตัดสินไปได้
ทิโมธี แบรดลีย์ ป้องกันตำแหน่งแชมป์กับ รุสลัน โปรวอดนิค็อฟ นักมวยชาวรัสเซียในวันที่ 17 มีนาคม พ.ศ. 2556 ปรากฏว่าในยกแรก โปรวอดริค็อฟสามารถชกแบรดลีย์ลงไปนอนกับพื้นเวทีได้ แต่กรรมการก็ไม่นับ และในยกสุดท้ายก็เป็นฝ่ายถูกถลุงซะจนเกือบจะเอาตัวไม่รอด จนเมื่อครบ 12 ยก ปรากฏว่าแบรดลีย์เป็นฝ่ายเอาชนะคะแนนโปรวอดนิค็อฟไปได้อย่างฉิวเฉียด ซึ่งถ้าหากว่ากรรมการได้นับ 8 แบรดลีย์ในยกแรกแล้ว จะทำให้คะแนนของโปรวอดนิค็อฟเป็นฝ่ายชนะไปทันที
ในวันที่ 13 ตุลาคม ปีเดียวกัน แบรดลีย์ ได้ป้องกันตำแหน่งกับ ฆวน มานูเอล มาร์เกซ นักมวยชาวเม็กซิกันชื่อดัง ที่เป็นผู้เอาชนะทีเคโอปาเกียวมาได้อย่างสวยงามก่อนหน้านั้น ครั้งนี้แบรดลีย์ได้พัฒนาการชกของตนเองขึ้นมา เมื่อเป็นฝ่ายสามารถชกมาร์เกซได้อย่างจะแจ้งกว่าเห็นได้ชัด และเกือบจะได้นับมาร์เกซในปลายยกสุดท้ายด้วยซ้ำ จึงเป็นฝ่ายเอาชนะคะแนนไปได้
ในวันที่ 13 เมษายน พ.ศ. 2557 แบรดลีย์ มีกำหนดชกอีกครั้งเป็นครั้งที่ 2 กับ แมนนี ปาเกียว ที่ลาสเวกัส โดยแบรดลีย์เปิดเผยว่า ชัยชนะของตนในครั้งแรกคราวนั้น ตนเป็นฝ่ายถูกวิจารณ์เยอะ จนเกือบจะฆ่าตัวตายเลยทีเดียว และผลการชกออกมา ปรากฏว่าแบรดลีย์เป็นฝ่ายแพ้คะแนนไปแบบเอกฉันท์ 118-110, 116-112 และ 116-112
แหล่งข้อมูลอื่น

สถิติการชก (อังกฤษ)
ทีฟา ล็อกฮาร์ท

| ทีฟา ล็อกฮาร์ท |
| --- | --- |
ตัวละครใน ไฟนอลแฟนตาซี
ทีฟา ล็อกฮาร์ท จาก ไฟนอลแฟนตาซี VII แอดเวนต์ชิลเดรน
ปรากฏครั้งแรก: ไฟนอลแฟนตาซี VII (1997)
สร้างโดย: เท็ตสึยะ โนมูระ
ออกแบบโดย: เท็ตสึยะ โนมูระ
ให้เสียงโดย: อังกฤษ Rachael Leigh Cook (สื่อส่วนใหญ่) Britt Baron (ไฟนอลแฟนตาซี VII รีเมค) Glory Curda (ไฟนอลแฟนตาซี VII รีเมค, วัยเด็ก) ญี่ปุ่น Ayumi Ito (ไฟนอลแฟนตาซี และ ซีรีส์ คิงดอมฮาตส์) Yōko Asada (เอร์เกซ, เวอร์ชันอาร์เคด) Yūko Minaguchi (เอร์เกซ, เวอร์ชันโฮมคอนโซล) Ayaka Mitsumoto (ไฟนอลแฟนตาซี VII รีเมค, วัยเด็ก)
ข้อมูลตัวละครในเรื่อง
เผ่าพันธุ์: มนุษย์
เพศ: หญิง
อาวุธ: ถุงมือ
บ้านเกิด: Nibelheim
ทีฟา ล็อกฮาร์ท (อังกฤษ: Tifa Lockhart; ญี่ปุ่น: ティファ・ロックハート; โรมาจิ: Tifa Rokkuhāto) เป็นตัวละครจากเกม ไฟนอลแฟนตาซี VII และภาพยนตร์การ์ตูน ไฟนอลแฟนตาซี VII แอดเวนต์ชิลเดรน หญิงสาวผู้รอคอยคำสัญญา ผู้เป็นหนึ่งในกลุ่ม อะวาลานช์ ที่ต่อต้านและคอยขัดขวางการสร้างเตาปฏิกรณ์พลังงานมาโกะ ของ ชินระ คัมพานี เพื่อดูดพลังงานจากแกนโลกขึ้นมาใช้ เธอเป็นผู้คืนความทรงจำบางส่วนให้กับคลาวด์
แหล่งข้อมูลอื่น

Tifa Lockhart character profile at the official Square Enix Final Fantasy VII website
Tifa Lockhart on Final Fantasy Wiki at Wikia
| ด ค กไฟนอลแฟนตาซี VII และผนวก |
| --- | --- |
วีดีโอเกม:  ไฟนอลแฟนตาซี VII รีเมค  บีฟอร์ไครซิส  เดิร์จออฟเซอร์เบรัส  ไครซิสคอร์  เดอะ เฟิร์สท์ โซลเจอร์  เอเวอร์ไครซิส 
สื่ออื่นๆ:  แอดเวนต์ชิลเดรน  ลาสต์ออร์เดอร์  ซูเปอร์สแมชบราเธอร์ สำหรับนินเทนโด 3DS และ Wii U 
ตัวละคร:  คลาวด์ สไตรฟ์  บาร์เร็ต วัลเลซ  ทีฟา ล็อกฮาร์ท  แอริธ เกนส์เบอรู  เซฟีรอธ  วินเซนต์ วาเลนไทน์  ยุฟฟี คิซารางิ  แซค แฟร์ 
↑  Pinckard, Jane (8 February 2006). "Kingdom Hearts II Voices Announced". 1UP.com. UGO Networks. คลังข้อมูลเก่าเก็บจากแหล่งเดิมเมื่อ 6 January 2014. สืบค้นเมื่อ 29 June 2009.
ที โมเมนต์

| --- | --- |
ทุนจดทะเบียน: 200,000,000 บาท
ประเภท: บริษัทจำกัด
อุตสาหกรรม: ภาพยนตร์ไทย
ก่อนหน้า: จีเอ็มเอ็ม ไท หับ
ก่อตั้ง: 27 มกราคม พ.ศ. 2559
เลิกกิจการ: 14 สิงหาคม พ.ศ. 2562 (3 ปี 199 วัน)
ถัดไป: ไท เมเจอร์
สำนักงานใหญ่: เลขที่ 6 ซอยยืนยง ถนนประดิษฐ์มนูธรรม แขวงบางกะปิ เขตห้วยขวาง กรุงเทพฯ 10310
บุคลากรหลัก: วิสูตร พูลวรลักษณ์
ผลิตภัณฑ์: สื่อภาพยนตร์
ที โมเมนต์ (อังกฤษ: TMoment) เป็นบริษัทผลิตและจัดจำหน่ายภาพยนตร์ไทย โดยเป็นการร่วมทุนระหว่าง ไท เอ็นเตอร์เทนเมนต์ และ โมโน เทคโนโลยี และชื่อบริษัทมีที่มาจากการนำชื่อหน้าของทั้งสองบริษัทคือ T ของไท และ Mo ของโมโนมารวมกัน โดยบริษัทเปิดดำเนินการเพียง 3 ปีและได้ปิดตัวลงด้วยเหตุผลคือกลุ่มโมโนต้องการขอถอนทุน